Veien består av typiske hagebyblokker på to etasjer, oppført rundt 1918 etter Magnus Poulssons tegninger. Fra Kaare Røddes plass og østover har husene på nordsida inngang fra «baksida», og de har adresse til Økernveien. Nr 43–45 til denne er ei spesiell bygning i hagebyen. Den er på tre etasjer og danner et fondmotiv til Kaare Røddes plass. Her har det vært butikk sia 1921, og også legekontor og andre lokale tjenestetilbud.